สอบถามค่ะ ประจำเดือนดิฉันมาทุกวัน เวลาเดินหรือเหนื่อยเลือดประจำเดือนจะไหลออกค่ะ บางครั้งเข้าห้องน้ำแล้วฉี่ออกพบก้อนเลือดค่ะ แต่ก่อนหน้าที่จะลดน้ำหนักประจำเดือนหยุดไม่มาประมาณ 1-2 ปีค่ะ พอลดน้ำหนัก ประจำเดือนมาปกติ แต่ไม่มีอาการปวดท้อง (ตอนประจำเดือนมาปกติปวดท้องตลอกค่ะ) ก็เลยสงสัยเป็นเพราะน้ำหนักตัวหรือเปล่าคะ (น้ำหนัก107โลค่ะ) แล้วประจำเดือนมาทุกวันอันตรายไหมคะ ต้องพบแพทย์ไหมคะ
สวัสดีค่ะ อาการประจำเดือนมามากผิดปกติดังกล่าวมา อาจมีสาเหตุมาจาก-เนื้องอกมดลูก-ฮอร์โมนไม่สมดุล-มะเร็ง มะเร็งบางชนิด เช่น มะเร็งมดลูก มะเร็งปากมดลูก หรือมะเร็งรังไข่-ภาวะถุงน้ำรังไข่หลายใบ-อุ้งเชิงกรานอักเสบ-เยื่อบุโพรงมดลูกเจริญผิดที่ในเนื้อมดลูก-ภาวะแทรกซ้อนจากการตั้งครรภ์-เกิดผลข้างเคียงจากการใช้ยา เช่นยาคุมกำเนิด ยาต้านการแข็งตัวของเลือดเบื้องต้นแนะนำการไปพบสูตินรีแพทย์เพื่อตรวจภายในและอัลตราซาวน์หน้าท้องเพิ่มเติม เพราะจากที่เล่ามาน่าจะไม่ใช่ภาวะปกติค่ะการดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนหรือยาสมุนไพรมากินเองเนื่องจากในยาอาจมีฮอร์โมนที่ทำให้เลือดออกมาได้มากขึ้น และหากมีเลือดออกมากผิดปกติร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์